पाएं अपने शहर की ताज़ा ख़बरें और फ्री ई-पेपरडाउनलोड करें
कोविड-19 टीकाकरण अभियान के तहत बुधवार को स्वास्थ्य विभाग द्वारा 8272 लोगों को कोरोना वायरस से बचाव का टीका लगाया गया। आरसीएचओ डॉ निर्मल सिंह ने बताया कि 8 हजार 135 लोगों को पहली व 137 लोगों को दूसरी डोज लगाई गई। बुधवार को 18 से 44 साल तक के 7 हजार 716 युवक युवतियों ने टीका लगवाया।
फतेहपुर ब्लाॅक में 2415, लक्ष्मणगढ़ क्षेत्र में 1903, कूदन ब्लाक में 932, दांता ब्लाॅक में 769, श्रीमाधोपुर ब्लाॅक में 254, खण्डेला क्षेत्र में 114, नीमकाथाना ब्लाॅक में 199 और सीकर शहर में 1686 लोगों को टीका लगाया गया। आरसीएचओ डाॅ निर्मल सिंह ने बताया कि गुरुवार 6 मई को 18 से 44 आयु वर्ग के युवक-युवतियों को जनाना अस्पताल और एसके सीनियर सैकण्डरी स्कूल में कोरोना वायरस से बचाव का टीका लगाया जाएगा। वहीं 45 व इससे अधिक आयु वर्ग के लोगों को स्वास्थ्य भवन के पास स्थित शहरी प्राथमिक स्वास्थ्य केंद्र कॉवेक्सिन की पहली डोज लगाई जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn